पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी के बढ़ते संक्रमण को रोकने के लिए गृह विभाग ने नई गाइडलाइन जारी की है। जिसके अनुसार सोमवार सुबह पांच बजे से 17 मई शाम पांच बजे तक महामारी रेड अलर्ट जन अनुशासन पखवाड़ा घोषित किया गया है। जिसमें विवाह समारोह से संबंधित गतिविधियों में नए प्रावधान लागू किए गए हैं।एसडीएम शत्रुघ्नसिंह गुर्जर ने बताया कि विवाह समारोह में केवल 31 व्यक्तियों के साथ अधिकतम तीन घंटे तक का कार्यक्रम अनुमत होगा। समारोह में शामिल 30 व्यक्तियों की सूची एसडीएम कार्यालय को तीन दिन पूर्व देनी होगी। सूची के अतिरिक्त समारोह में कोई भी अतिथि को आने की अनुमति नहीं होगी।
पूर्व सूचना नहीं देकर शादी समारोह आयोजित करने पर आयोजक पर पांच हजार, समारोह में 31 से अधिक व्यक्ति शामिल होने पर एक लाख तथा मैरिज गार्डन या विवाह स्थल के स्वामी की ओर से समारोह में 31 व्यक्तियों से अधिक अनुमत करने पर मैरिज गार्डन या विवाह स्थल के मालिक पर भी एक लाख रुपए का जुर्माना किया जाएगा। साथ ही एसडीएम गुर्जर ने कहा कि स्वयं व दूसरों को संक्रमण से बचने के लिए गाइडलाइन का पालन करें। एसडीएम गुर्जर ने कहा कि गाइडलाइन का पालन नहीं करने वालों के खिलाफ प्रशासन की ओर से कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn